Manastir Kumanica

Manastir Kumanica koji je posvećen prazniku: Sabor Svetog Arhangela Gavrila, nalazi se na granici između Republike Srbije i Republike Crna Gora, u opštini Sjenica na teritoriji Republike Srbije. Smešten je na desnoj obali reke Lim, u jugozapadnoj Srbiji i pripada Eparhiji mileševskoj. Manastir Kumanica se prvi put pominje 1514. godine, u očuvanim delovima ploče koja je pronađena u ruševinama. Tako da se može pouzdano tvrditi da manastir potiče iz perioda od kraja 13. do sredine 15. veka. Severna strana manastira sa portom je uništena u toku izgradnje pruge Beograd-Bar, tako da pouzdanije datiranje izgradnje crkve nije moguće. Pretpostavlja se da je zlatno doba manastira bilo u drugoj polovini 16. i tokom 17. veka, a da je manastir pretrpio urušavanje u drugoj polovini 18. veka. Posle dugo vremena nakon što je devastiran i napušten, zalaganjem Narodnog muzeja u Prijepolju na čelu sa direktorom Slavoljubom Pušicom, manastir je obnovljen i osvećen 12. novembra 2000. godine. Aleksandar Deroko je 1926. godine, u okviru projekta "Na Svetim vodama Lima", zatekao manastirsku crkvu u ruševinama. Tada su izvršena prva ozbiljnija snimanja kada je napravljen i crtež osnove crkve, a kasnije, 1933. godine je dopunio Đorđe Bošković, pretpostavljajući da crkva potiče iz 16-17 veka.. Reference Literatura Aleksandar Deroko, Na svetim vodama Lima, Glasnik skopskog naučnog društva XI (Skoplje, 1932) 132 J. Medojević, Manastir Kumanica, Bijelo Polje, 1997 Vanjske veze Zagonetni kamen Kumanice ("Politika", 7. jun 2011) O manastiru na sajtu Manastiri-Crkve Snimak iz vazduha, opština Sjenica